

ДО

НАУЧНИОТ СОВЕТ НА

ИНСТИТУТОТ ЗА СОЦИОЛОШКИ И ПОЛИТИЧКО-ПРАВНИ СТРАЖУВАЊА ВО СКОПЈЕ

 **И З В Е Ш Т А Ј**

**НА ДИРЕКТОРОТ ЗА РАБОТЕЊЕТО**

**НА ИНСТИТУТОТ ЗА СОЦИОЛОШКИ И ПОЛИТИЧКО-ПРАВНИ СТРАЖУВАЊА ВО СКОПЈЕ**

**ЗА ПЕРИОД ОД 01.10.2023 ДО 01.10.2024 ГОДИНА**

* **Вовед**

Почитувани колеги,

Врз основ на член 114, став 5 од Законот за високото образование (Сл. Весник на РМ бр. 82/2018) должност на директорот е да поднесе годишен извештај за работа.

Со Одлука бр. 02-429/1 од 11.05.2022 на Научниот совет на ИСППИ потврдена од Универзитетскиот сенат на Универзитетот „Св. Кирил и Методиј“ во Скопје на 02.06.2022 во втор мандат избрана сум за директор на Институтот за социолошки и политичко правни истражувања во Скопје.

Во овој Извештај се содржани главните активности и резултатите што се остварени во периодот од 01.10.2023. до 01.10.2024 година.

Во назначениот период во Институтот се спроведени низа активности во наставно-образовната дејност, научноистражувачката работа, унапредувањето на меѓународната соработка, збогатувањето на книжниот фонд и издавачката дејност со нови изданија, се спроведоа мерки и активности за подобрување на квалитетот на наставниот процес и други активности кои се во функција на подобрување на општите услови за работа.

Во деталниот преглед кој следува образложени се сите спроведени активности систематизирани во следниве групи:

* нормативно уредување;
* научноистражувачка дејност;
* стручно апликативна дејност;
* наставно–образовна дејност;
* издавачка дејност;
* јавни набавки;
* финансиско работење.

**2. Нормативно уредување**

Во функција на остварување на дејностите на Институтот изразени преку управувањето, раководењето, координирањето и усогласувањето се одржуваa редовни и вонредни седници на Институтската управа, Научниот совет, како и седници на одделенијата, колегиумите комисиите и работните групи, работни состаноци со надлежни институции за разрешување на одредени прашања од доменот на дејноста и функционирањето на Институтот.

**Научен совет**

Во извештајниот период од 01.10.2023. до 01.10.2024 се одржани вкупно 12 седници на Научниот совет на Институтот за социолошки и политичко-правни истражувања-Скопје.

* Усвоен е Стратешкиот план за работа на Институтот, со временска рамка за реализација. Планот е донесен во долга и транспаретна процедура вклучувајќи ги сите вработени во институцијата. Усвоен е Извештај за Самоевалуација на Институтот, согласно новите процедури и акти на Националниот совет, како и инерните акти на УКИМ. Во овој дел е формиран Совет за квалитет, кој согласно Извештајот подготви Акциски план. Подготвен е Извештај за Функционалната анализа на Институтит, а потоа и Правилник за измени и дополнувања на Правилникот за систематизација на работните места на Универзитетот „Св. Кирил и Методиј” во Скопје – Институт за социолошки и политичко-правни истражувања.
* Направена е и еквиваленција на научните области на наставно-научниот и соработничкиот кадар со цел усогласување со новата Уредба за утврдување на научно-истражувачките полиња од трето ниво-области.
* Донесена е Одлука за распределба на школарината за студирање на трет циклус академски студии-докторски студи.
* На дневен ред биле разгледувани и усвоени финансиски план за 2024 година, завршна сметка за 2023 година и други прашања со финансиски импликации.

**Институтска управа**

Во текот на извештајниот период од 01.10.2023. до 01.10.2024 одржани се 11 седници на Институтската управа. На седниците на Институтската управа главно се расправаше за прашања од тековното и финансиско работење како и Стратешкиот план за работа кој на предог на Управата е усвоен од страна на НС на Институтот. Во делот на спроведување на стратешкиот план согласно со временската рамка, донесена е:

- одлука за издвојување на средства за инфраструктура и опрема.

- Програма и тим за лобирање

- Утврдување на таргет за апликации на проекти на индивидуално ниво

**Имплементација на законски прописи**

Институтот ги следи и имплементира законските прописи поврзани со дејноста. По иницијативата за промена на Законот за високо образование, Институтот поднесе и свои забелешки во насока на подобрување на законските решенија. Направена е и еквиваленција на научните области на наставно-научниот и соработничкиот кадар со цел усогласување со новата Уредба за утврдување на научно-истражувачките полиња од трето ниво-области.

**Состојба со вработени лица**

Во извештајниот период вработени се 3 лица, советник за настава и наука, виш соработник за студенстки прашања и асистент по правни науки. Трите места претставуват пополнување на претходно испразнети места по основ на пензионирање. Воедно пополнето е местото Секретар, врз основ на унапредување, со одлука на Научен совет. Во јануари 2024 добиена е согласност за вработување на библиотекар и наставник од областа на економските науки. Постапката за вработување на Библиотекар е отпочната, но по донесувањето на Заклучок од страна на Владата за стопирање на вработувањата, постапката е запрена. Согласно наведениот Заклучок, постапката за наставник не е започната.

***Состојба со имотот***

Со цел обновување на опожарената сала и адаптирање на просторот согласно со новите потреби на Институтот, по наше барање формирана е Комисија за изработка на проектната документација за обнова на опожарената сала од страна на Ректорката на Универзитетот. Подготвувањето на проектот е во завршна фаза и се очекува во текот на следната година обновувањето на просторот да се реализира. Замислата на колегите од Комисијата за изгледот на просторот беше презентиран и пред вработените во Институтот. Обновување на овој простор е од стратешки интерес за Институтот и Универзитетот, од една страна затоа што на овој начин ќе се зашти имотот на Универзитетот, но од друга страна ќе претставува основен простор за реализација на наставните активности, организирање на активности поврзани со научната дејности, но и простор за комуникација со пошироката јавност.

**3. Научно-истражувачка дејност**

Во извештајниот период се работеше на подготовка и реализација на научно-истражувачки проекти. Во продолжение следи листата, со повеќе податоци за секој од нив:

* Научно-истражувачкиот проект **„Joint Political Science Programme”,** во рамките на Еразмус+ програмата. Конзорциумот e во состав:
* Georgian Institute of Public Affair (Координатор)
* University of Salzburg, Austria
* Ss. Cyril and Methodius University in Skopje
* Yerevan State University
* American University in Armenia
* Tbilisi State University

Научноистражувачки тим во состав: Проф. д-р Анета Цекиќ- координатор, Проф. д-р Маријана Марковиќ, Проф. д-р Панде Лазеревски,Проф. д-р Горан Јанев, Проф. д-р Бојана Наумовска, Доц. д-р Јован Близнаковски, Доц. д-р Милка Димитровска.

Временски период за реализација: три години

Целта на проектот е градење на заедничка програма на постдипломски студии од областа на Политичките науки.

* Научно истражувачки проект "**Проблематична употреба на интернет кај младите во Македонија“.** Овој проект е финансиран од Интегративните функции на Универзитетот „Св.Кирил и Методиј“.

Научноистражувачки тим во состав: Проф.д-р Маријана Марковиќ-раководител, Проф.д-р Елеонора Серафимовска и Асс.м-р Теа Конеска Василевска

Временски период за реализација: Во текот на 2024 година.

Целта на проектот е да даде објаснување на состојбите на ПУИ кај младите преку преглед на истражувања што се реализирани во светот и кај нас.

* Научно истражувачки проект “**Влијанието на макроерегиноалните динамики врз глобалните општествено-политички и економски тенденции“.** Проектот е инициран и поддржан во рамките на Институтот.

Научноистражувачки тим во состав: проф. д-р Драгор Заревски, проф д-р Панде Лазаревски и проф.д-р Славејко Сасајковски

Временски период за реализација: две години

Целта на проектот е

Во рамките на истражувачкиот проект фокусот ќе биде насочен кон познание на закономерностите на процесите на регионалните интеграции и дезинтеграции, анализа на влијанието на глобализацијата врз макрорегионите, влијанието на макрорегионалните динамики врз процесот на глобализацијата и глобалната безбедност, проучување на трансрегионалните политички и економски контакти и вмрежувања, регионалните идентитети, можностите за адекватно и навремено идентификување и справување со регионалните и макрорегионалните предизвици како што се етно-религиските анимозитети и непријателства, длобоките социо-економските раслојувања, загадувањето на животната средина, последиците од климатските промени итн.

* Научно истражувачки проект **"Идентитети"**. Проектот е инициран и поддржан во рамките на Институтот.

Научноистражувачки тим во состав: Доц. д-р Иван Блажевски (кораководите), Доц. д-р Дритон Маљичи (кораководител), Проф. д-р Славејко Сасајковски, Проф. д-р Ружица Цацаноска, Проф. д-р Петар Атанасов, Проф. д-р Горан Јанев, проф. д-р Драгор Заревски и М-р Дурата Прокши

Временски период за реализација: 2 години (од октомври 2023)

Целта на проектот е анализа и детектирање на влијанијата на регионалните и локалните општествени и структурални фактори врз создавањето и модифицирањето на идентитетот на различните групи во македонското општество.

* Научно истражувачки проект **“Пилот студија: Примена на ИМПАЛА во менаџментот на човечки ресурси”.** Проектот е инициран и поддржан во рамките на Институтот.

Научноистражувачки тим во состав: проф. д-р Марија Топузовска Латковиќ, проф. д-р Мирјана Борота Поповска, проф. д-р Весна Забијакин Чатлеска, асс. м-р Блаже Јосифовски надворешен член, д-р Весна Кузмановиќ.

Временски период за реализација: 1 година

Целта на проектот е да ги испита потенцијалните придобивки и предизвици при употребата на ИМПАЛА, како алатка за евалуација на емоционални аспекти во работната средина и за дизајнирање на подобрувања во управувањето со вработените, од апликативна и научна перспектива на менаџментот на човечки ресурси.

* Научно истражувачки проект **„Анализа на Парламентарните и Претседателските избори 2024”.** Проектот е инициран и поддржан во рамките на Институтот.

Научноистражувачки тим во состав: доц. д-р Милка Димитровска (раководител), проф.д-р Панде Лазаревски, проф.д-р Елеонора Серафимовска, проф.д-р Маријана Марковиќ, проф.д-р Анета Цекиќ, проф.д-р Бојана Наумовска, проф.д-р Петар Атанасов, доц.д-р Јован Близнаковски и асс.м-р Теа Конеска Василевска.

Временски период за реализација: една година

Целта на проектот е да обезбеди посеопфатни податоци и анализи за елементите: изборен законик, изборни програми, клиентелизам, јавно мислење, говорот на омраза и родовиот аспект во изборите.

* Научно истражувачки проект **“Студија за влијанието на различни фактори врз напуштањето на работното место од страна на македонските ИТ-професионалци“.** Проектот е инициран и поддржан во рамките на Институтот.

Научноистражувачки тим во состав: Проф. д-р Мирјана Борота Поповска (ко-раководител), Aсс. м-р Блаже Јосифовски (ко-раководител), Проф. д-р Марија Топузовска Латковиќ , Вон. проф. д-р Весна Забијакин Чатлеска.

Временски период за реализација: 2 години

Целта на проектот е сеопфатно разбирање на влијанието на различните фактори врз намерите на македонските ИТ професионалци да го напуштат своето работно место.

* Научно истражувачки проект“**Културното наследство на Скопје**”. раководител проф.д-р Горан Јанев во соработка со со м-р Татјана Георгиевска (етнолог, кустос) од Музеј на Град Скопје

Временски период за реализација: 1 година

Целта на проектот е прибирање на податоци за културното наследство во Скопје и изготвување на текст во Енциклопедија на културното наследство во издание на една од најголемите академски издавачки компании во светот, Спрингер, во едиција на реномираната издавачка куќа Палгрејв од Лондон, Голема Британија.

* Научно истражувачки проект, во соработка со МАНУ: „**Негирањето на посебноста на македонскиот јазик и политичката легитимност на македонската нација како форма на политички говор на омраза“**

Научноистражувачки тим во состав: проф. д-р Ганка Цветанова (раководител), проф. д-р Маријана Марковиќ, проф. д-р Елеонора Серафимовска, доц. д-р Милка Димитровска, асс. м-р Теа Конеска – Василевска.

Временски период за реализација: 3 години

Целта на проектот е да ја реафирмира посебноста на македонскиот јазик и политичката легитимност на македонската нација. Истовремено, преку ова истражување треба да се утврди дека негирање на посебноста на македонскиот јазик и оспорувањето на политичката легитимност на македонската нација претставува форма на политички говор на омраза. Истражувањето се стреми да даде релевантно гледиште на актуелните состојби и да поттикне понатамошни анализи и согледувања на оваа тема со цел обезбедување на поголем број информации од научниот свет.

* Научно истражувачки проект „**Компаративно истражување на изборните системи во Република Северна Македонија**”. Во соработка со Институтот за демократија “ Социетас Цивилис” и The International Foundation for Electoral Systems Country Office in Skopje

Научноистражувачки тим во состав: Доц. д-р Јован Близнаковски (раководител), Проф. д-р Анета Цекиќ

Техничка и логистичка поддршка: М-р Љуан Имери, Сафет Балажи

Временски период за реализација: 1 година

Целта на проектот е:

Меѓународно анкетно истражување кое се фокусира на изборното однесување на граѓан(к)ите, досега имплементирано низ светот во пет различни брана почнувајќи од 1996-та година.

 ИСППИ ќе ја има координативната улога во спроведување на проектот, ќе ги спроведе подготвителните активности за анкетата и ќе ја подготви базата на податоци и останите продукти кои произлегуваат од проектот. Базата на податоци ќе биде поставена под отворен пристап во интегрирана база на податоци од сите земји кои учествуаат во актуелниот, 6-ти бран на КИИС.

* Аплициран научно-истражувачки проект на програмата Horizon Widera „**European Consortium for Research and Innovation in Sustainability Policy (EuCRISP)**„

**4. Стручно апликативна дејност**

* Апликативен проект **“Data Collection and Analysis on UNICEF'S Strategic Positioning for UNICEF'S Country Programme Evaluation“.** Тим во состав: проф. д-рПетар Атанасов-координатор, доц. д-р Дритон Маљиќи, доц. д-р Милка Димитровска и Сафет Балажи. Проектот е реализиран во текот на 2024 година, а целта е обезбедување податоци за потребите на УНИЦЕФ.
* Спроведување на тестови за интегритет на личноста за потребите на Судски совет.

**Конференции**

Меѓународната научна конференцијата **The** **Impact of the Quality of Instititions on Sustainable Development** (23 и 24 мај Белград) во коорганизација со Инститот за општевени науки од Белград и Правниот факултет на Универзитетот во Зеница. Во Програмскиот одбор на конференцијата се влистија пет вработени од ИСППИ. Конференцијата беше организирана во два дена и девет сесии за улогата на институциите во различните општествени сфери, претежно од интердисциплинарна природа. Модератори на сесиите беа: 2 лица од ИСППИ, 2 од ИДН, 2 од Прваниот факултет во Зеница, 1 од Универзитетот во Виена и 1 од Уиверзитетот во Осијек. На дводневната конференција презентираа дури 43 учесници од: Македонија, Србија, БиХ, Хрватска, Австрија и Германија.

**Други активности во насока на промоција на Институтот**

* **„Ден за кариерен развој“** во организација на Центарот за кариера на Универзитетот „Св.Кирил и Методиј“. На овој настан Институтот учествуваше со штанд а програмите за втор циклус на студии беа претставени од наставно научниот и соработничкиот кадар.
* На 17 ноември, во просториите на Институтот за социолошки и политичко-правни истражувања, се одржа трибина насловена „**Против недемократски Деловник“** на која беа изнесени ставовите на академскиот кадар на Институтот за наведениот акт.
* Промоција на Монографијата “**Може ли нестабилни општествата да поддржуваат стабилни држави - студии на случај на Босна и Херцеговина, Црна Гора, Косово и Северна Македонија**“ на 28.02.2024 година
* На 27 март, одржана трибина со наслов „**Употреба или злоупотреба на европското знаменце**“, на која беа изнесени анализите за темата од страна на академскиот кадар на Институтот.
* На 28 март 2024, истражувачки тим од Институтот за социолошки и политичко-правни истражувања при Универзитетот „Св. Кирил и Методиј“ во Скопје јавно ги презентираше наодите од „**Истражувањето за начинот на известување за родово заснованото насилство во информативните програми на националните телевизии во 2023 година**“
* На 14 мај 2024 Институтот беше домаќин на студентите и предавачите од [Mathias Corvinus Collegium - MCC](https://www.facebook.com/MCC.Budapest?__cft__%5b0%5d=AZVt26DBz5waOE7HOgPF1aQRHq6Sw1gFj5NYTay5SkTpep56t2uw3xIJ89oLZX2d5gA0MTgEMY3B_txq-UdUnnaoyfYN1gmDaqrup8MFjLEYWm-uKxQd1H-yoUp9mW7TS5pLUwUbD1nyx54duNonT1jGdr6BqM12LhqLGUGj9bPrt9jCDMJKgdzt9dznkn4tqtU&__tn__=-%5dK-R) (Будимпешта, Унгарија)
* Од 20 до 22 мај 2024, во просториите на Институтот, во соработка со Универзитетот во Салцбуг и со учество на два универзитета од Грузија и два универзитета од Ерменија, се огранизираше Неделата за обезбедување на квалитет („quality week“) како збир на работилници и професионални средби за преглед и разработка на европски стандарди за квалитет на заедничка мастер програма. Во рамките на предвидените активности учествуваа 16 професори меѓу кои и 6 од Институтот.
* На 26 јуни е организирана посета на Университетот „Св.Кирил и Методиј“, со цел претставување на Универзитетот и промовирање на проектот „Joint Political Science Programme”. На настанот учествуваа 25 професори од земјава и странство.

* Од 24 до 28 јуни 2024, во организација на Институтот, во соработка со Универзитетот во Салцбуг и со учество на по два универзитета од Грузија и Ерменија, се реализираа Обуки за професори (“Teacher’s Trainings) каде се разменија искуства и насоки за заеднички студиски програми и резултати до учење во областите на: Методологија, Политичка теорија, Компаративна политика и Јавна политика и администрација. Во рамките на предвидените активности учествуваа 29 професори меѓу кои и 7 од Институтот.

**5. Наставно-образовна дејност**

Извештајот за наставно-образовната дејност ги сублимира активностите кои се однесуваат на вториот и третиот циклус студии во Институтот за социолошки и политичко – правни истражувања во Скопје за учебната 2023/2024 година, а се однесуваат на:

* спроведените конкурси и резултати од уписите на вториот и трет циклус на студии
* број на одбранети магистерски трудови и докторски дисертации за 2023/2024 година
* Акредитации

**Спроведени конкурси и резултати од уписите на вториот и трет циклус на студии за учебната 2023/2024 година**

На втор цилкус студии во прв уписен рок се пријавија 8 студенти и тоа:

На студиската програма **Менаџмент на човечки ресурси:** **(**студии во траење од една година) **4 студенти**

На студиската програма **Политички науки и човекови права-(**студии во траење од две година) **1 студент**

На студиската програма **Комуникации**  **(**студии во траење од една година)  **4 студенти**

Во втор уписен рок се запишани 3 студенти и тоа:

На студиската програма **Менаџмент на човечки ресурси:**  **3 студенти** (2 студенти на магистерски студии во траење од една година и 1 студент на магистерски студии во траење од две години)

На трет циклус студии, во втор уписен рок се запишани 2 студенти нa програмата **Комуникации и медиуми**.

**Реализација на предавања и испити за учебната 2023/2024 година**

Предавањата во зимскиот семестар во 2023/2024 година, како и летниот семестар во академската 2023/2024 година се во целост реализирани согласно годишниот план. Имајќи го предвид бројот на студенти и неможноста за формирање групи, се користеше менторскиот начин на работа.

**Број на одбрани на магистерски трудови и докторски дисертации во извештајниот период**

Во текот на овој период, магистрирале вкупно 10 студенти, а 2 кандидати се стекнале со титулата доктор на науки.

**Акредитации**

Во извештајната година посветено се работеше на подготовка на двогодишните програми од втор циклус на студии за реакредитација. Во овој процес беа вклучени сите колеги во соодветните програми каде припаѓаат. Бидејќи сатнува збор за подготовка на програми според нови обрасци за акредитација, овој процес одзема многу време. Во наставните програми со свои предмети се вклучија и помладите колеги. Програмите првестено беа усвоено од Научниот совет на Институтот, а потоа и од Ректорската управа, Универзитетскиот Сенат. Процесот во Одборот за акредитација е завршен во соодветен рок со што се реакредитирани 5 програми: **Менаџмент на човечки ресурси (3+2);**  **Комуникации (3+2)**;  **Социологија на општествени промени (3+2)** и **Политички науки (3+2 и 4+1).**

Во овој период е добиено и Решението за почеток со работа на докторските студии по Комуникации и медиуми, подготвено од Владата на РСМ.

**Соработка во 2023/24 година**

Институтот за социолошки и политичко-правни истражувања во Скопје во извештајниот период ги има потпишано следните договори за соработка:

* + - Меморандум за соработка со Фондација за менаџмент и индустриско истражување-Скопје
		- Договор за соработка со Институт за демократија *„SOCIETAS CIVILIS и IFES-International Foundation for Electoral System*
		- Erasmus+ БИП Договор со Universty of Zagreb, Faculty of Political science,
		Zagreb, Croatia

**6. ИЗДАВАЧКА ДЕЈНОСТ**

Според политиката на органите на Институтот во извештајниов период се издадени следниве публикации (во печатена и/или електронска форма):

* **Годишник Annual** на Институтот за социолошки и политичко правни истражувања-Скопје од 2023 година
* Истражувачка студиjа **„CAN VOLATILE SOCIETIES SUPPORT STABLE STATES?“** – Case studies of Bosnia and Herzegovina, Monte Negro, Kosovo and North Macedonia; Petar Atanasov, Slavejko Sasajkovski, Pande Lazarevski, Driton Maljichi, Dragor Zarevski

**7. ФИНАНСИСКО РАБОТЕЊЕ**

За потребите на Институтот, во извештајниот период спроведени се јавни набавки на стоки и услуги во согласност со одредбите од Законот за јавните набавки, успешно се спроведени 4 јавни набавки.

Финансиското работење на Институтот за социолошки и политичко правни истражувања-Скопје во периодот од 01.10.2023 –01.10.2024 година е прикажано преку остварените приходи, расходи и финансиски резултат на сопствената сметка и на буџетската сметка.

Завршните сметки за 2023 година се разгледувани и усвоени на седницата на Научниот совет, одржана на 29.2.2024 година со Одлуки за усвојување на годишните сметки за 2023 година: бр. 02-187/9 од 29.2.2024 год. за усвојување на завршната сметка за 2023 година - буџетско финансирање (603); бр. 02-187/5 од 29.2.2024 год. за усвојување на завршната сметка за 2023 година -сопствени приходи (788);)

На сметката сопствени приходи од 01.10.2023 до 01.10.2024 година се остварени приходи во износ од 3.842.265,00 денари. Вкупните расходи за истиот период изнесуваат 3.129.260,00 денари, состојбата на сметката на 01.10.2024 година изнесува 2.322.650,00 ден.

**Табела 1: Преглед на остварени приходи и реализирани  расходи од сопствена сметка од 01.10.2023 до 01.10.2024 година**

|  |  |  |
| --- | --- | --- |
| Ред. Бр. | Наслов | 01.10.2024 год. |
|  | Салдо на 01.10.2023 год. |  1.609.645,00 |
|  | Приходи од 01.10.2023 до 01.10.2024 год. |  3.842.265,00 |
|  | Вкупно |  5.451.910,00 |
|  | Остварени расходи од 01.10.2023 до 01.10.2024 |  3.129.260,00 |
|  | Состојба на 01.10. 2024 год.  |  **2.322.650,00** |

Средставата обезбедени на буџетската сметка се реализирани според следниве намени:

**Табела 2: Реализирани средства на буџетска сметка од 1.10.2022 до 01.10.2023 година**

|  |  |  |
| --- | --- | --- |
| Ред. Бр. | Намена на средствата |  01.10.2024 |
|  | Министерство за образование и наука |  |
| 2. | - средства по програма (комуналии) |  667.319,00  |
| 3. | - средства за плати и надоместоци |  37.684.685,00  |
| 4. | - набавка на опрема |  |
| 5. | - трансфери при пензионирање |  164.340,00  |
|  | **Вкупно:** |  **38.516.344,00** |
|  |  |  |

 **Скопје**

 **Директор**

**28.10.2024 Проф. Д-р Бојана Наумовска**